Ryan Reynolds a devenit patron în fotbal. Celebrul actor a cumpărat al treilea cel mai vechi club din lume.
Peste 98% dintre fani au votat în favoarea preluării lui Reynolds și McElhenney. Wrexham AFC este al treilea cel mai vechi club de fotbal din lume (156 de ani). Cei doi actori vor investi 2 milioane de lire sterline odată cu preluarea clubului.
Ryan Reynolds, cunoscut și ca Deadpool pentru fanii filmelor cu supereroi a primit oficial OK-ul pentru preluarea echipei de fotbal Wrexham AFC, din liga a cincea a Angliei. Fanii abia îl așteaptă pe Reynolds așa că votul acestora a fost doar o formalitate.Și nu doar pentru că se pot lăuda în fața rivalilor că îl au ca petron pe unul dintre cei mai nostimi eroi. Noii patroni sparg pușculița ca să o ajute pe Wrexham să se bată la promovare."Poate că n-ați auzit niciodată de Wrexham, Racecourse Ground sau Ifor Williams, dar veți auzi. Deci le mulțumim celor din asociația suporterilor lui Wrexham pentru credința și încrederea pe care ni le-au arătat. Suntem măguliți și deja ne punem pe treabă. La naiba! Asta chiar se întâmplă!", au transmis au transmis Rob Mcelhenney și Ryan Reynolds.